Nit poètica màgica a Marxuquera per l'anivesari de Piera
31 maig 2025

## Nit poètica màgica a Marxuquera per l'anivesari de Piera31 maig 2025Última actualització: 31 maig 2025

![](../gestion/img/a1d9d1a0c6ee5eb6d8d161bd037d1a287648672b96a4c16ed3531dc8d6c4a23a.jpeg)  
  

El terrat del Centre Social de Marxuquera va acollir divendres una Festa Poètica en homenatge al poeta de Beniopa ****Josep Piera****, amb motiu del seu 78 aniversari. Un esdeveniment singular que va convertir aquest espai elevat sobre la vall en un escenari natural i simbòlic on la paraula dita i la música viva van ser les protagonistes.

L’acte va reunir quatre veus destacades del panorama poètic valencià: ****Isabel Canet Ferrer, Joan Deusa Dalmau, Maria Josep Escrivà i Salvador Ortells Miralles****, que van recitar textos propis i de l’aniversariat en una mena d’invocació col·lectiva al vers, a la natura i a la memòria literària del propi Piera.

De la part musical s’hi va encarregar el reconegut cantaor i compositor gandià ****Carles Dénia****, qui va aportar amb la seua força interpretativa una dimensió emocional i artística que transcendeix el recital habitual.

L’acte va estar conduït per l’historiador i poeta ****Vicent Lloret****, i va comptar amb la presència de la primera tinenta d’Alcaldia, ****Alícia Izquierdo**** i la presidenta de la Junta de Districte de Marxuquera, ****Liduvina Gil****.  El cartell ha estat creat per Júlia Esteve Fuster i incorpora una fotografia de Lluís Romero Quiles, que mostra la força visual del nostre paisatge més immediat i connecta amb l’univers simbòlic de l’autor homenatjat.

Amb el suport de l’Ajuntament de Gandia, l’IMAB (Institut Municipal d’Arxius i Biblioteques) i Saforíssims Societat Literària, aquest acte vol ser més que un homenatge, vol ser una celebració col·lectiva de la paraula viva, la poesia dita i el nostre vincle profund amb el territori i la llengua. La voluntat és que aquest esdeveniment tinga continuïtat i es convertisca en una cita poètica anual, al voltant de la primavera i l’aniversari de Josep Piera.

Durant la vetlada també hi va haver un record sentit per a l’escriptora ****Àngels Moreno Vercher****, que ens ha deixat enguany i que forma part del llegat literari i emocional de la nostra comarca.

[Twittear](https://twitter.com/share)